open-index/open-wikipedia-markdown huggingface dataset:
Umbul Sidamukti

**Umbul Sidomukti** iku salah sawijining tuladha papan kanggo wisata ing tlatah Semarang, tepaté ana ing Désa Sidomukti, Kacamatan Bandhungan, Kabupatèn Semarang. Papan wisata iki awujud papan wisata pagunungan. Sesawangan kang éndah bisa gawé adem tentrem ing ati lan gawé betah ana kana. Saka papan iki awake dhéwé bisa nyawang éndahing Kutha Semarang, saliyané kui papan wisata iki jumbuh kanggo sapa waé, wiwit saka bocah nganti wong tuwa. Kangge menuju Umbul Sidomukti cekap gampang, saking pusat kutha Semarang Simpang Lima amung butuh waktu 40-60 menit. Saking kutha Semarang, menyang pasar Jimbaran Bandungan, énggok tengen lan munggah kira-kira 4 kilomèter. Saka pasar Jimbaran kathah panunjuk dalan saéngga boten nyasar.

## Fasilitas 
Manawi ajeng mlebet ing pariwisata Sidomukti kadah bayar tiket kanggé mlebet ing kawasan pariwisata Sidomukti, Tiket mlebet marang Sidomukti saben wong reganipun Rp 8.000. Ing Umbul Sidomukti iki kasamektakaké bèji kang banyuné bening lan anyes, cacahé papat kang jeruné béda-béda. Ing sapinggir kolam ana pondhok-pondhok kanggé lungguhan para pengunjung. Umbul Sidomukti uga dadi papan panggonan kang nengsemake, amarga pemandangane kang iseh asri lan alami, udara tansah sejuk lan akèh tetuwuhan kang nambah adem hawane. Kejaba iku kanggo sapa waé kang kepéngin nguji adrènalin uga kasamektakaké **flying fox**, **marrine bridge** ya iku wot tali kang dawane 60 mèter lan ana jurang ing ngisore kang jerone punjul 30 mèter. lan ATV ya iku kendaraan kang dinggo muteri dalan lemah kang ana sakiwa-tengené jurang kang dhuwuré 25 mèter.
Kangge bocah cilik ana wahana kang dinggo nglatih mental supados kendel lan ngelatih sportivitas, koyoto **flying fox** kang dawane 15 mèter. Fasilitas liyané ya iku camping ground ingkang saged dinggo pengunjung kanggé ngerasaake suasana wengi ing alam bébas.

Umbul Sidomukti bisa dadi pilihan kanggo liburan bareng-bareng kulawarga, kanca-kanca sekolah lan uga saged kanggo ngilangake stres. Panggènan wisata Umbul Sidomukti diresmeake tanggal 02 Agustus 2007, kang diyasa nganggo désain kolam tradhisional kang pinggirane kolam kagawé saka tumpukan watu alam. Panggenane ana ing 1.200 dhuwuré lumah laut lan diapit jurang kiwa tengene, amarga iku Umbul Sidomukti mau dadi bèji alam kang paling dhuwur ana ing Indonesia. Wisata Umbul Sidomukti ora mung nawarake kaendahan alam nanging wonten wahana kanggo nguji nyali, kaya ta **Flying fox** kang dawane udakara 100 mèter ngelewati jurang kang jero. Jeroning lembah ya iku punjul 70 mèter.

Cerita kadadeane Sidomukti iku jarene ratusan taun jaman mbiyen, nenek moyang kita jeroning upayane kanggé mukti nggayuh nirwana, meniti gunung, lan menembus alas Gunung Lewang Lewung. Ing panggènan punika sok wonten dhuwur awan kanggé semedi nyerahke awak kaliyan Sang Maha Pencipta alam semesta saktenane ngagumake, lan ngelapangake dhadha. Kita kapurun mbagi rasa seneng, lan ngajak sedoyo masarakat ndelok keindahane alam ing désa kita *Sidomukti*

## catatan suku
Saté Blengong

**Saté Blengong** yaiku panganan khas Kabupatèn Brebes. Blengong yaiku unggas blasteran bèbèk karo ménthok. Ciri khas Saté Blengong yaiku ana sing wujudé dawa kaya pèdhang. Kurang luwih dawa sundhukané 10&nbsp;cm. Kanca setya Saté Blengong yaiku Kupat Glabed sing dicampur duduh santen kaya opor. Sate Blengong racaké ana saben soré nganti bengi. Golèk Saté Blengong ing kutha Brebes sing paling énak ana ing laladan alun-alun.

## Cathetan suku
Ronald Reagan

**Ronald Wilson Reagan** () punika Présiden kaping-40 Amérika Sarékat (1981–1989) lan Gubernur kaping-33 California (1967–1975). Reagan ugi wujud aktor filem sadèrèngipun mlebet pulitik. Panjenenganipun gesang langkung lami tinimbang Présiden sanèsipun (93 taun, 119 dinten) lan wujud Présiden kapilih paling sepuh (69 taun, 349 dinten nalika mundhut kakuwaosan).

## Pengangkatan Mahkamah Agung 
* Sandra Day O'Connor - 1981
* William Rehnquist – Ketua Mahkamah Agung, 1986 (Hakim Agung wiwit 1972)
* Antonin Scalia - 1986
* Anthony M. Kennedy - 1988

## Pranala njawi 
* Biografi ing usa-presidents.info 
* Ronald Reagan - Video & Audio | Biography | Speeches | Photos | Kutipan - déning Hagberg Média
Jati (kayu)

thumb|250 px|lemari saka kayu jati
**Kayu jati** ya iku kayu kang asalé saka uwit Jati, wujud bahan kang kerep dianggo mbangun omah uatawa gawé perabotan omah kaya déné lemari, dipan, méja lan sapanunggalané. Kayu jati iku nduwèni mutu kang apik. Kayu kang gedhé, dawa, lurus, ukuirané bisa nganti 30-40 m.

## Catethan suku
Arwana asia

**Iwak Arwana** kang jeneng latinè (*Scelopages Formosus*) ya iku iwak kang uripè asli ana kali ing Pulo Kalimantan lan Papua. Iwak iki misuwur kanthi jeneng iwak naga *dragon fish*, barramundi, Saratoga, pla tapad, kelesa, siluk, kayangan, peyang, tangkeleso, lan aruwana utawa arowana. Pangananè iwak arwana ya iku: iwak cilik, kodok urang-urang, coro, jangkrik, lan klabang.
Salah sijiné iwak arwana kang saiki meh langka ya iku jinis arwana asia (*Scleropages formosus*). Spesies iki duwé awak kang dawa, kanthi sirip duburè kang dawa adoh memburi awakè. Yèn ta ana ing akuarium, bisa urip nganti 25 taun, nanging yèn ta urip ana kolam bisa nganti 60-70 taun. "Ikan arwana kudu dipasakè, supaya bisa njaga stabilitas abot awakè saéngga bisa luwih dawa umurè. Pakan iwan arwana kang paling apik ya iku kodhok kang sakdriji jenthikè wong dèwasa, utawa bisa uga iwak Mas, lan usus pitik. Siji iwak indukan diwènèhi rong kodhok sadinanè kaping pindho. Aturanè sadina mangan, sadina pasa. Yèn diwènèhi mangan kang kerep iwakè bakal rikat lemu, ora payu kaadol. Manawa lemu uga bisa nyiksa iwake amarga ana lemak kang mbunteti kanthong amabeganè bajur bisa marakakè iwak angèl obahakè awakè.
jmpl|200px|Iwak arwana
jmpl|200px|Super Red

## Cathetan suku
Kapribadèn

**Kapribadèn** (utawa ing basa Inggris: *personality*) ya iku unsur tindak tandhuk. Miturut téyori psikologi kang asalé saka konsèp médis kuna.

## Jinising 
Kapribadèn iku diperang dadi papat sipat utawa watak, ya iku
# *Sanguinis*
# *Melankolis*
# *Koleris*
# *Phlegmatis*.

## Cathetan suku
Pareden Diyeng

thumb|200px|Dieng Plateau Area
**Pareden Diyeng** (), utawa **Dataran dhuwur Dieng**, utawa **Gunung Dieng** punika salah satunggaling panggènan wisata ingkang wonten ing Kabupatèn Banjarnegara lan Kabupatèn Wonosobo. Dieng asalipun saking tembung sansekerta inggih punika "Di" ingkang gadhah teges panggènan ingkang inggil utawi gunung lan "Hyang" ingkang tegesipun kahyangan. Kanthi nggabungaken tembung-tembung kalawau tembung "Dieng" gadhah teges laladan pagunungan kanggé para déwa semedi. Langkung saking 4000 hèktar kawasan Dieng didadosaken area budidaya kenthang.

## Objek Wisata 
#### Agro Wisata Tambi 
[thumb|200px|Kebon [Teh Tambi]]
Argo Wisata Tambi wonten léréng gunung Sindoro, ingkang inggilipunpun 1200 mèter dumugi 2000 mèter saknginggilipun lumah sagara. Kawah si kidang punika awujud kawah vulkanik kanthi *lubang kepundan* ingkang saged dipuntingali saking *bibir kawah*.

## Sarana Panyengkuyung 
Kanggé nyengkuyung objék wisata diéng, Diéng Plateau Theatre (DPT) dipunyasa saking prakarsa gubernur Jawa Tengah H. Mardiyanto. Alasanipun amarga léréng bukit Sikendil saged dados magnét ingkang kiat kanggé ngembangkén pariwisata wonten ing Provinsi Jawa Tengah.

## Cathetan suku
Pramuka siaga

thumb|250px|Gambar Pramuka Siaga
jmpl|294x294px|Panggih Sayekti
**Pramuka Siaga** ya iku aran kanggo anggota Pramuka kang umuré 7-10 taun. Dirani Pramuka Siaga amarga trep karo kiasan ing mangsa perjuangan bangsa Indonésia, ya iku rikala rakyat Indonésia *menyiagakan* awaké dhéwé kanggo nggayuh kamardikan.
Kode Kahormatan kanggo Pramuka Siaga ana loro, Dwi Satya (*Janji Pramuka Siaga*), lan Dwi Darma (*Ketentuan moral Pramuka Siaga*).
## Dwi Satya 
## Dwi Darma 
# Siaga berbakti kepada ayah dan ibundanya
# Siaga berani dan tidak putus asa

Ékan paling cilik ing Pramuka Siaga diarani Barung lan ékan saka barung-barung diarani Perindukan. Saben barung jumlah anggotane 5-10. Pramuka Siaga ketuane diarani Pemimpin Barung sing dipilih karo anggotane dhéwé. Saben pemimpin barung iki mengko bakal milih sakwong sing bakal dadi pemimpin Barung Utama sing diarani Sulung.
ing siaga ana telung tataran, ya iku:
* mula,
* bantu,
* tata

Saben anggota barung sing wis ngrampungaké SKU (*Syarat Kecakapan Umum*) duwé hak nganggo TKU (*Tanda Kecakapan Umum*) manut tingkatane sing dipasang ing lengen klambi sisih kiwa ing ngisoré tanda barung. TKU kanggo Siaga wujudé janur cacahé siji utawa diarani Mancung warna dasaré ijo.

## Cathetan suku
Brahmandapurana

**Brahmandapurana** ya iku karya sastra Jawa Kuna kang awujud gancaran. Karya sastra iki ora ngemot pananggalan kapan olèhé tinulis lan sapa kang mrentah nulis. Isiné manéka warna, kaya ta carita sujarah lelakoné donya lan jagatraya kacipta, kaanan alam, wetuné 4 warna (brahmana, ksatria, waisya lan sudra) lan liya-liyané.

## Cathetan suku
Jéngkol

**Jéngkol** (jeneng èlmiah: *Archidendron pauciflorum*) ya iku wit kang racaké tukul ana ing wewengkon Asia Tenggara. Jéngkol ngasilaké ambu kang ora énak pada kaya peté, nanging luwih nyengat.

## Jeneng liya 
Wong-wong ing Malaysia nyebuté jéngkol iku *jering*, wong-wong Myanmar nyebuté *da nyin thee* lan wong-wong ing Thailand Kidul nyebuté *luk-nieng* utawa *luk neang*.

Secara populèr wong-wong Indonésia uga ana kang nyebut jéngkol "kancing levis", amarga dhapuré kang bunder *diasosiasikan* kaya benik jins Levi's.

Kajaba disemur, wiji jéngkol uga bisa digawé dadi keripik kaya ta emping saka mlinjo, kanthi cara digencèt nganti gèpèng, digaringaké lan digorèng nganggo lenga panas. Kandungan *asem jéngkolat* gumantung karo varietas lan umur wiji jéngkol. Faktor kang njalari wurung amarga kakèhan *asem jéngkolat*.

Kejaba saka iku jéngkol ana agama Islam uga hukumé mubah.

## Cathetan suku 
## Pranala njaba 
* Peringatan bagi konsumen jèngkol (Memuat informasi mengenai asem jengkolat, bau, dan satu pertimbangan fiqih terhadap konsumsi jèngkol).
Supermoon

thumb|250px|supermoon
***Supermoon*** (basa Inggris, tegesé "wulan ndadari super") ya iku kedadèn leté wulan paling cedhak karo bumi. Kedadèn kaya ngéné kedadèn saben 18 taun sapisan.

Ing donya astronomi, wulan bisa ana ing let paling adoh karo let paling cedhak. Sajatiné racaké let bumi karo wulan 382.900&nbsp;km, tegesé 30.000&nbsp;km luwih cedhak.

## Cathetan suku
Bawor

thumb|right|Bawor
**Bawor** ya iku salah sijiné jeneng punakawan ing wayang gagrag Banyumasan. Wayang gagrag Surakarta utawa Yogyakarta jenenge Bagong. Bawor iku ndadekaki ciri kusus kanggo masarakat Banyumas. Sifaté kang *cablaka*, jujur lan ora bisa basa nggambaraké masarakat Banyumas kang grapyak semanak, semangat lan *egalitèr*. Basa Banyumasan dhéwé duwé sipat egalitèr kang ora diduweni basa Jawa wetanan.

## Sing ana gandhéng cenengé karo Bawor 
* Simbolé masarakat lan pamaréntah Banyumas
* Laskar Bawor, jejuluk klub bal-balan Persibas kabupatén Banyumas
* Durén Bawor, durén jinis ungggul kang ana ana ing Banyumas
* Kudhi, senjata kusus kaya parang kang ana blendhuke kang diduwèni bawor

## Uga delengen 
* Wayang Kulit Gagrag Banyumasan
* Bagong
* Banyumasan

## Réferensi
## Pranala njaba 
* Laskar bawor http://suaramerdeka.com/v1/index.php/read/cetak/2009/03/10/55262/Persibas-dan-PSCS-Menang-Persap-Kalah- 
* Durèn Bawor http://regional.kompas.com/read/2010/01/06/09150095/Durian.Bawor..Inilah.Montongnya.Banyumas
* Pemda Banyumas http://www.banyumaskab.go.id/
Lodeh

thumb|200px|Sayur lodeh abang
thumb|200px|Sayur lodeh putih

**Lodéh** ya iku masakan saka sayur khas Indonésia. Lodéh ya iku jangan kang populér lan wis ana wiwit jaman dhisik. Saliyané nikmat uga bergizi. Ana warna-warna *variasi* ngenani lodéh, mligi ana ing bumbuné. Jangan iki duwé kagunan kang akèh kanggo awak lan keséhatan.

## Bahané 
Bahan kanggo gawé Lodéh:
 Sawisé iku godhong salam lan laos.Umbarké nganti umeb manèh. Lebokna sayuran kaya jagung musa, labu siem, wortel, wiji melinjo lan ebi (urang garing)lan liya-liyané. Masak nganti mateng lan campurna gula jawa lan uyah. Kang terakhir Campurna godhong kobis lan godhong melinjo banjur enteni nganti kabèh mateng.

## Cathetan suku
RNA

**RNA** (*Ribonucleic Acid*) inggih punika "duta" utawi pambekta pesan genetik saking gen kanggé ribosom, inggih punika organel ingkang sampun dipunmangertosi gegandénganipun kaliyan sintésis protéin wonten ing lebet sitoplasma sèl. Saben jinisning RNA gadhah kualitas struktural mirunggan ingkang damelaken cocog kanggé fungsi ingkang spèsifik. RNA gadhah basis Adenin (A), Sitosin (C), saha Urasil (U).

thumb|250px|RNA

## Bèntenipun RNA saha DNA 
bèntenipun ingkang langkung utami antawis DNA saha RNA inggih punika manawi ingkang kantun punika gadhah gendhis (gula) ingkang bènten, inggih punika ribosa. Partikel-partikel punika inggih punika rakitan makromolekular RNA ribosom (rRNA) saha protèin-protèin.
# Inisiasi
# Pemanjangan
# Terminasi

### Inisiasi 
Ribosom ngiketaken piyambakipun wonten ing situs inisiasi mirunggan wonten molekul mRNA. Situs punika kawontenan ing nukleotida "lawan arus" saking kawiwitan pesenipun. Salajengipun **tRNA inisiator** ingkang mirunggan ngiketaken piyambakipun wonten ing kodon (limrahipun AUG)ingkang miwiti saben pesen. Pangiketan kadadosan wonten situs ing ribosom ingkang dipunsebat situs P. Asam amino ingkang dipunbekta tRNA inisiator inggih punika metionin (utawi wonten ing baktèri, wujud termodifikasi kanthi kimia ingkang dipuntandai fMet).

### Pemanjangan 
Molekul tRNA ingkang mampu berpasangan basa kaiyan kodon mRNA salajengipun ngantos wonten situs ingkang langkung caket wonten ing ribosom. Asam amino sadèrèngipun (Met wonten ngajeng translasi) dipunrantai wonten ingkang nembé mlebet ngagem ikatan peptida. tRNA inisiator dipunbébasaken saking situs P saha ribosom nggéséraken satunggal kodon arah arus. Bab punika mindahaken tRNA ingkang langkung mutakhir datengipun wonten kaliyan dipeptida nipun ingkang nemplek wonten situs P saha mbikak situs A kanggé kadatenganipun tRNA sanèsipun ingkang mbekta asem amino ingkang nomer tiga kanggé polipeptida ingkang tumbuh. Kados makaten, pesen ingkang wiwitipun *dipuntransripsi* tumuju wonten molekul mRNA *dipuntranslasi* tumuju ing runtunan pasti asem-asem amino wonten polipeptida mau.

### Terminasi 
Perpanjangan polipeptida kalajengaken ngantos purnanipun pesen ingkang bersangkutan.
## Cathetan suku
Jatayu

thumb|250px|Jatayu disabet swiwine kiwa déning Prabu Dasamuka nganggo Pedhang Mentawa

Jatayu iku paraga saka carita Ramayana, anake Aruna lan Dewi Syeni, sarta nunggal kadhang karo Sampati. Garudha iki mitrane Prabu Dasarata (ramane Prabu Ramawijaya). Ya garudha iki sing nulungi Dewi Sinta nalika didhustha Prabu Dasamuka.

Amarga saka pambiyantune Kala Marica sing memba warna kidang kencana, Dasamuka klakon ndhustha Dewi Sinta. Dibopong digawa mabur menyang Ngalengka. Dewi Sinta jerit-jerit njaluk tulung garwane yaiku Raden Rama utawa Prabu Ramawijaya.

Jerit-jerite Dewi Sinta keprungu déning Garudha Jatayu kang tumuju nganglang jagad. Bareng priksa ana ratu buta mbopong putri, cetha yen putri iku mantune mitrane. Gage ngoyak lan ngalang-ngalangi abure Dasamuka, satemah dadi pancakara ing akasa. Dasamuka dikabruk lan dithothol gulune. Gulu pedhot, sirahe Dasamuka pothol, awake kumleyang. Dewi Sinta uwal saka tangane Prabu Dasamuka, gage disaut déning Garudha Jatayu.

"Sang Dewi, kowe aja wedi. Aku iki mitrane Prabu Dasarata, ramane garwamu," ucape Garudha Jatayu.

Prabu Dasamuka sing wis sirna margalayu, bareng ragane tiba ing bumi, bali urip maneh amarga dayane aji Pancasona (Pancasunya). Gregah tangi, gage ngoyak abure Garudha Jatayu karo ngliga Pedhang Mentawa. Swiwine kiwa Garudha Jatayu disabet pedhang déning Dasamuka, satemah Garudha Jatayu kumleyang tiba. Dewi Sinta uwal saka cengkeremane, gage disaut Dasamuka, digawa mabur menyang Ngalengka.

Garudha Jatayu sing kelangan swiwiné sesisih, tiba ing tengahing alas gung liwang-liwung. Awake nglumpruk tanpa daya, mripate merem, nanging isih katunggon urip. Sedhela-sedhela cucuké obah-obah amarga ngrasakake ngelak lan ngampet larane.

Sadurunge pecat nyawane, Jatayu isih bisa ketemu Raden Rama kang didherekake déning rayine yaiku Raden Lesmana. Jatayu nyritakake anggone pancakara mungsuh Prabu Dasamuka.

"Aku ora ngira babar pisan yen dheweké isih bisa urip. Ngerti-ngerti swiwiku kiwa dipagas saka mburi lan bojomu direbut. Pandugaku, mesthi bojomu digawa menyang kraton Aleng..." tekan kono, mak les Jatayu entek tulise.

"Kraton Aleng iku ngendi nggoné?" batine Raden Rama menggalih tembung pungkasan kang kawetu saka lesane Garudha Jatayu sadurungé kukut jagadé.

## Sumber 
* Mulyantara, majalah Djaka lodhang
Beras kencur

thumb|250px|kencur, salah sawijining bahan utama saking jamu beras kencur
**Beras Kencur** iku salah sawijiné jamu kang kondhang ning masarakat Jawa digawé saka bahan herbal lan alami,jamu iki kalebu jamu kang duwé khasiat ngilangaké rasa pegel-pegel ning awak. Padatan kang apik lan asring dibiasakaké para *penikmat* jamu iki bisa ngrasakaké penaké, awak ora kerasa pegel-pegel manawa nyambut gawé kang rada abot lan nggawé awak kerasa luwih seger.
Jamu beras kencur iku kalebu ombèn-ombèn obat tradhisional Jawa kang wis ana awit jaman biyèn, racikané diturun-temurunké saka jaman Majapahit lan nganti saiki isih diuri-uri, nuli dilestarikaké.

## Bahan-bahané Jamu Beras Kencur 
thumb|250px|rimpang kencur
Jamu beras kencur kang warnané soklat enom iku rasané ora kaya-kaya jamu liyané kang kondhang karo rasa pait lan ora enaké, rasané jamu iki seger tinuli ora pait
Bahan-bahan kanggo nggawé jamu iki ya iku beras lan kencur, bahan loro iku kang dadi utama. Nanging, para pedagang jamu saiki akèh kang nambahi bahan liyan kaya ta jaé, asem, kapulaga, jeruk nipis, pala, wiji kedawung, kunci, keningar, kunir:
# Jamu iki ngilangaké rasa nyeri pegel linu ning awak
# nambah tenaga amarga kerja kang abot
# ning masarakat Jawa jamu iki dipercaya bisa ngilangaké lelara kang ana gayutané karo tenggorokan, kaya ta watuk
# radhang lambung uga bisa mending manawa diombèni beras kencur
# amarga ngandhung vitamin C saka asem atawa gula jawa kang dadi bahan racikané jamu iki uga bisa nambani sariawan
# ngenengké weteng kang kembung
# rasa segeréjamu beras kencur iki nggawé awak dadi seger
# khasiat liyan saka jamu iki ya iku bisa ngundhakaké napsu mangan saéngga awak bisa dadi tambah bergas lan kuwat
# beras kencur bisa kanggo nambani abuh amarga keseleo
# ngelancarké getih
# uga bisa nambani keracunan amarga panganan

## Cathetan suku
Konggrès Basa Jawa

**Konggrès Basa Jawa**, dicekak **KBJ**, ya iku paheman limang taunan sing dipandhégani pamaréntah laladan telung provinsi ing tanah Jawa sing bebrayané ngendikan basa Jawa. Telung provinsi iku Jawa Tengah, Yogyakarta, lan Jawa Wétan. Paheman iki adaté didhayohi para akadhémisi, praktisi, lan sutresna basa lan budaya Jawa. Undhangan kusus uga dikirim marang wakil mancanagara kaya déné saka Malaysia, Suriname, Ostrali, lan uga Nèderlan. Konggrès sepisanan diadani ing Semarang, Jawa Tengah ing taun 1991.
thumb|right|Konggrès Basa Jawa IV

## Konggrès Basa Jawa
*Konggrès Basa Jawa I, 15-21 Juli 1991 ing Semarang
*Konggrès Basa Jawa II, 22-26 Oktober 1996 ing Malang
*Konggrès Basa Jawa III, 15-21 Juli 2001 ing Yogyakarta
*Konggrès Basa Jawa IV, 10-14 Sèptèmber 2006 ing Semarang
*Konggrès Basa Jawa V 27-30 Novèmber 2011 ing Surabaya
*Konggres Basa Jawa VI, 8-12 November 2016 ing Yogyakarta

## Putusan-putusan wigati Konggrès Basa Jawa
* Konggrès Basa Jawa IV:
** mrayoga murih piwulang basa Jawa lumaku ing Pamulangan Dhasar tekan Pamulangan Madya Luhur lan Saèmper ing telung provinsi,
** piwulang basa Jawa supaya lumantar tèknologi saperlu mepaki wulangan basa Jawa,
** bebrayan agung Jawa supaya nganggo basa Jawa,
** Konggrès Kabudayan Jawa ing taun 2011 diadani sadurungé Konggrès Basa Jawa ping lima.

## Uga delengen 
* Konggrès Aksara Jawa
* Konggrès Basa Indonésia

## Rujukan
Kunir asem

**Kunir Asem** iku salah sawijiné kasil ramon obat herbal utawa jamu kang digawé saka bahan-bahan alami (herbal) lan diuri-uri diéning masarakat. Kunir asem kalebu jamu géndhong kang bahan mliginé kunir karo asem. Jamu kang iki biyasa didadèkaké adhem-adheman kanggo awak utawa kanggo nyegeraké awak.
Jamu iki  wernané kuning lan rasané kecut-kecut nuli seger.
Liyané Jamu kunir asem kelebu jamu géndhong, ana jamu géndhong liyan kang kondhang ing masarakat Jawa kaya ta jamu beras kencur, jamu sinom, jamu cabé puyang, jamu paitan, jamu kunci suruh, jamu kudu laos lan jamu uyup-uyup utawa gepyokan..
Jamu kunir asem iku kalebu ombèn-ombèn obat tradhisional Jawa kang wis ana kawit jaman biyèn. Racikané diturun-temurunké saka jaman Majapahit lan nganti saiki isih diuri-uri, nuli dilestarikaké dadi salah sawijining kasil budaya Jawa :
# kandhutan vitamin C saka asem bisa nambani sariawan
# ora namung rasané waé kang seger, jamu iki uga bisa gawé segeré awak
# nglangsingaké awak utawa nggawé awak singset
# nglancaraké haid
# jamuné embok-embok kang lagi mbobot (meteng)
# jamu kunir asem uga bisa kanggo nambani weteng mules.

## Kasiyat Kunir Asem 
## Cara Gawé Jamu Kunir Asem 
Bahan utama jamu iki yaiku asem kang ditambahaké kunir utawa kunyit, nanging perlu ditambah karo bahan-bahan liyané kaya ta sinom (godhong asem enom), temulawak, wiji kedawung, lan banyu jeruk nipis. Kanggo pemanis, bisa ditambahaké gula pasir utawa gula jawa utawa *pemanis buatan* lan bisa ditambahaké karo uyah sathithik.

Cara nggawé jamu iki yaiku:
* Bahan-bahan kang wis cumepak dikumbah resik, nuli didheplok kasar nganggo lumpang karo alu wesi utawa watu (kunir mau wis dirajangi sadurungé)
* digodhog nganti umub, ditambah uyah, gula sak selérané.
*banyu godhogan mau disaring lan diombe sedina pindho utawa saperluné.

## Cathetan Suku
Cabé lempuyang

[thumb|250px|ombèn-ombèn obat tradhisional [Jawa]]
**Jamu cabé lempuyang** utawa **Cabé puyang** iku salah sawijining jamu kang kondhang ing masayarakat Jawa, jamu iki bisa kanggo tamba pegel linu uga bisa ngilangaké cikalen, pegel lan linu-linu ing awak, kalebu rasa pegel ing boyok. Jamu iki kalebu jamu gèndhong. saliyané cabé puyang macemé jamu gèndhong liyané ana jamu kunir asem, jamu sinom, jamu beras kencur, jamu paitan, jamu kunci suruh, jamu kudu laos lan jamu uyup-uyup utawa gepyokan.. Cabé puyang iku kalebu ombèn-ombèn obat tradhisional Jawa kang wis ana kawit jaman biyèn, racikané diturun-temurunaké saka jaman Majapait lan nganti saiki isih diuri-uri, nuli dilestarikaké lan dadi salah sijining kasil saka kabudayan Jawa.

## Kasiyaté jamu cabé puyang 
Jamu cabé puyang iki duwé kasiat kang apik kanggo awak antarané kaya ta:
* bisa ngilangaké rasa pegel-pegel lan rasa gringgingen 
* bisa didadèkaké obat awak panas utawa benter
* obat mbobot (meteng tuwa)
* uga bisa kanggo nambani struk

## Bahan-bahané jamu cabé puyang 
Bahan utama saka jamu cabé puyang yaiku
. Cabé jamu lan puyang. ditambah karo bahan liyan, kaya ta temu ireng, temulawak, jaé, kudu, adas pulosari, kunir, mrica, kedhawung, keningar, asem, lan kunci. Bèn supaya legi, bisa ditambahaké karo gula abang utawa gula putih. Bahan jejangkepan liyan, bisa ditambahaké uyah.

## Cara gawé jamu cabé puyang 
Carané nggawé jamu cabé puyang 
*Kang kapisan, godhog banyu karo bahan-bahané nganti umeb
*Bahan kang wis digodhog mau didheplok kasar nganggo lumpang karo alu wesi utawa watu

## Cathetan suku
Musiyum Wayang Sendhang Mas

thumb|Museum Sendhangmas
**Museum Wayang Sendang Mas** ya iku musiyum wayang kang dunungé ana ing kutha Banyumas.  Digawé ing 31 Dhésèmber 1983 lan saiki diopeni déning Yayasan Seni Budaya Sendang Mas. Koleksi mligi ya iku wayang-wayang gagrak Banyumasan. Punakawan Bawor dadi koleksi kang utama mergane dadi ciri kas wayang Banyumasan. Saliyané iku ana koleksi benda-benda purbakala kang akèh ditemokna ana ing sajeroning tlatah kabupatèn Banyumas. Jeneng **Sendang Mas** iku jeneng cekak saka Seni Pedhalangan Banyumas 

## Uga delengen 
* Wayang kulit Gagrag Banyumasan
* Museum Wayang

## Rujukan 
## Pranala njaba 
*Museum Sendang Mas
Dumbo

***Dumbo*** iku sawijining filem animasi kang diprodhuksi taun 1941. Film iki wujud filem angka 4 prodhuksi Walt Disney Animation Studios, lan wis dadi salah siji filem animasi klasik Walt Disney. *Dumbo* sepisanan diputer ing biyoskup tanggal 23 Oktober 1941 déning distributor RKO Radio Pictures.

Film iki diangkat saka buku carita anak kanthi irah-irahan kang padha karya Helen Aberson lan ilustrasi déning Harold Perl. Tokoh mligi ya iku Jumbo Jr., gajah lanang kang tingkahé kaya manungsa, lan diwènèhi jejuluk Dumbo. Dumbo duwé kuping kang amba kang dadi swiwi kanggo miber. Sajeroning carita, kanca tuhu setyané mung ibuné, lan siji tikus kang jenengé Timothy. Kekancan Dumbo lan Timothy sisan minangka parodi saka gayutan kang ora serasi antara gajah lan tikus.

## Plot 
Ibu gajah ing sawijining sirkus kang jenengé Mrs. Jumbo nampa siji bayi gajah kang digawa déning manuk bango. Jumbo mènèhi jeneng bayi gajah iku Jumbo, Jr. Jumbo Jr. pancèn katon anèh amarga kupingé kang amba. Amarga saka iku, dhèwèké diundang Dumbo.

## Réferènsi 
## Pranala njaba 
* Situs resmi
*
Drupal

**Drupal** ya iku salah sawijining perangkat alus komputer sing gunané kanggo gawé situs-situs *dinamis* sing bisa nyediakaké lan ngatur konten-konten utawa sing kondhang karo CMS *(Content Management System)*.

## Fitur unggulan
*Multi sites
*Multi languages
*Multi Databases
*Forum

## Pambanding Fitur kaliyan CMS liyané 
## Modul inti
## Tema Standar Drupal 6
* Bluemarine
* Chamelon
* Garland
* Marvin
* Minelli
* Pushbutton

## Tema Standar Drupal 7
* Bartik
* Garland
* Seven
* Stark

## Uga delengen 
* Joomla
* Wordpress
* Mamboo
* Plone
* Moodle

## Rujukan 
## Pranala njaba 
* Situs web resmi internasional 
* Dokumentasi resmi kanggo pangembang 
* Buku Panduan kanggo naraguna anyar
* Asosiasi Drupal 
* Tutorial Video
* Blog gratis mawa basis Drupal 
* Situs Komunitas Drupal Indonesia 
* Forum Drupal Camp ing Indonesia
Pasisir Maron

**Pasisir Maron** cekakan saka ***Mar**ina Kul**on***, mapan ana ing Semarang kulon sungapaning kali Cilandak ing sagara. Pesisir iki bisa ditempuh kanthi rong jalur. Jalur sing pisanan ya iku liwat Papan Anggegana Ahmad Yani lan liwat pomahan Hanoman, nanging luwih kepénak yèn liwat pomahan Hanoman amarga dalan sing liwat papan anggegana isih rupa dalan setapak amba. 

Pasisir Maron iki cocog kanggo bocah-bocah cilik amarga ombaké ora pati gedhé. Biasane pesisir lor iku terjal lan akèh watu-watuné kaya ta Pasisir Marina, nanging béda karo Pasisir Maron sing landai lan pasiré akèh.  Saliyané kaéndahan pesisir, ing kéné uga bisa wisata kulinèr amarga akèh warung ing pinggir pesisir kaya ta sega gorèng, soto ayam, mi rebus, saté ayam, saté kambing, es degan, lan jagung bakar, nanging sing akèh ya iku saté ayam.

Kakuranganing pasisir iki ya iku durung dikelola apik déning pamaréntah. Yèn usum udan dalan aksès menyang pesisir mesti jeblok amarga dalane isih lemah. Saliyané iku ya iku kaanan pesisir sing kurang resik isih akèh uwuh dibuwang sembarangan ing pinggir pesisir kususe uwuh tilas wong plesir.

## Pranala njaba 
* Pasisir Maron: Diskripsi lengkap tanpatinta.blogspot.com

## Cathetan suku
Tlaga Sarangan

**Tlaga Sarangan** inggih punika salah satunggiling papan wisata wujud tlaga toya ingkang dumunung wonten ing sangandhaping Gunung Lawu, ugi asring sinebut  Tlaga Pasir. Tlaga Sarangan punika kalebet wonten ing wewengkon Kacamatan Plaosan,Kabupatèn Magetan, Jawa Timur. Leresipun inggih wonten ing sukunipun Gunung Lawu. Saking Magetan minggah ndeder kirang langkung 17&nbsp;km. Manawi saking Tawang Mangu kirang langkung 15&nbsp;km. Redinipun alus, menggak-menggok, sesawanganipun nengsemaken. Déné nginggilipunpun papan éndah punika kirang langkung 12.287 m saking lumahé sagara.
## Kawontenan
Tlaga punika wiyaripun kirang langkung 30 hektar lan jeronipun 28 métér.

## Fasilitas
Wonten ing Tlaga Sarangan punika kathah fasilitas ing sampun dipunsamaptakaken kados ta,  warung makan, pasar wisata, panggènan parkir, langgar, lan taman. Kuliner ingkang khasipun Telaga sarangan inggih punika Sate Truwèlu.

## Mangga pirsani
* Pratélan tlaga lan wadhuk ing Indonésia

## Cathetan suku
Tugu Muda

**Tugu Muda** manggèn ing tengahing praliman Jalan Sutomo, Jalan Pandanaran, Jalan Imam Bonjol, Jalan Pemuda, lan Jalan Soegiyapranoto 
Ingkang gadhah: Pémda Tingkat I Jawa Tengah

## Wujud 
**Tugu Muda** gadhah wujud kados lilin wonten nginggil piyambak ingkang gadhah teges semangat juwang para pejuwang kanggé ambelani kamardikan RI. Ing ngandhapipun suku, wonten relief ingkang nggambaraken sangsaranipun rakyat Indonesia nalika penjajahan Jepang.
Minangka tugu ingkang wujudipun “segi lima”. Kaperang dados landasan, awak lan pucuk. Ing sisih ngandhap utawi “landasan” wonten rèlièfipun. Tugu punika dipundamel saking sèla sadaya. Supados damel éndah, wontên ing sakupengipun tugu dipundamel kolam kaliyan taman ingkang éndah.

## Sajarah 
**Tugu Muda** punika dipundamel kanggé mèngeti kadadosan Pertempuran Lima Hari di Semarang”. Nalika tanggal 28 Oktober 1945, Gubernur Jawa Tengah, Mr. Wongsonegoro nyumèlèhaken sèla ingkang sepisanan ingkang sadèrèngipun badhé dipundamel alun-alun. Nanging amargi nalika wulan November 1945 pecah perang nglawan sekuthu lan Jepang, proyèk punika boten dipunlajengaken. Lajeng ing taun 1949, Badan Koordinasi Pemuda Indonesia(BKPI), maringi pamanggih supados nglajengaken yasa Tugu Muda. Nanging amargi dèrèng wonten dana boten saged kalaksanan.
Taun 1951, Walikota Semarang, Hadi Soebono Sosro Wedoyo, damel Panitia Tugu Muda. Nanging panggénanipun botên wonten alun-alun kados rencana. Tugu Muda dipun “desain” kaliyan Salim, manawi relief dipundamel Seniman Hendro. Watu ingkang dipunginakakên saking Kaliurang lan Paker. Tanggal 10 Novèmber 1951, Gubernur Jawa Tengah Boediyono nyumèlèhaken watu pisanan lan tanggal 20 Mèi 1953 kaleresan kaliyan dinten Kebangkitan Nasional, Tugu Muda dipunkepyakaken dening Sukarno, Présidhèn Republik Indonesia. Dumugi sapunika kathah arca wonten ing sakiwa tengenipun Tugu Muda ingkang dipunéwahi, antawisipun damel taman lan kolam.

## Pranala njaba 
* **Situs Resmi Dinas Kebudayaan Kota Semarang** 

## Cathetan suku
Kèrsen

(, ) ya iku buah cilik kang manis, duwé basa Latin *Muntingia calabura L*, ing wewengkon liya uga diarani **Talok**. Ing sadhéngah papan ing Jakarta, woh iki uga diarani cèri. Saliyané seneng mangan woh kersen, kéwan-kéwan iki uga mèlu nyebaraké winih kersen saèngga kersen bisa urip ing sadhèngah papan. Sing gedhé bisa nganti 12 mèter.
jmpl|ki|200px|Woh Kersen

## Woh Kersen duwé gizi kang akèh, mula duwé kagunan, ya iku: 
# Antiseptik utawa antibakteri. Godhong Kersen bisa dadi antisèptik amarga duwé senyawa ya iku tanin, flavonoids dan saponin yang dimilikinya.

## Pranala njaba 
* Germplasm Resources Information Network: *Muntingia calabura*
* USDA Plants ProBerkas: *Muntingia calabura*
* Aratiles
* Jamaican Cherry Tree
* Pacific Island Ecosystems: *Muntingia calabura* 

## Cathetan suku
Sawo kecik

**Sawo kecik** (Manilkara Kauki) utawa uga bisa diarani sawo Jawa, iku sawijining woh-wohan sing akèh tinemu ing Tanah Jawa. Sawo kecik bisa dimanfaatké kanggo tuwuhan hias ing plataran lan uga bisa kanggo adhem-adheman ing pekarangan. Kayu Sawo kecik apik banget lan dhapuré kang atos tur kuwat ndadèkaké kayuné apik kanggo bahan yasan lan kanggo ukiran. Sawo kecik miturut filosofi Jawa digandèngcènèngké sarwa becik (Serba Baik). Ing Yogyakarta, bisa didadèkaké pratandha yèn sing nandur sawo kecik ya iku para abdi dalem kraton. Woh Sawo Kecik diremeni para putri karaton amarga sawo kecik bisa kanggo wewangian alami para putri karaton. Yèn dhahar woh iki, keringat, ambegane bisa dadi seger.

## Tetenger 
:* Tuwuhan sawo kecik duwé titikan:
:* Dhuwuré tuwuhan sawo kecik bisa nganti 15-25 mètèr
:* Nduwèni godhong akèh lan isih bisa urip nalika mangsa katiga
:* Woh sawo kecik dhapuré bunder (bulat telur utawa bulat telur sungsang), ukurané cilik kira-kira 3.7 cm
:* Woh Sawo Kecik duwé kulit ari kanggo bungkusan kang tipis banget nanging gampang diuncèki.
:* Woh sawo kecik yèn mateng rasané legi, nanging ana uga kang rasané rada sepet.

## Klasifikasi èlmiah 
Klasifikasi èlmiah sawo kecik ya iku:
Kingdom: Plantae; Subkingdom: Tracheobionta; Super Divisi: Spermatophyta; Divisi: Magnoliophyta; Kelas: Magnoliopsida; Sub Kelas: Dilleniidae; Ordo: Ebenales; Famili: Sapotaceae; Genus: Manilkara; Spesies: Manilkara kauki; Sinonim; Mimusops kauki, Manilkara kaukii

## Cathetan suku
Kecipir

thumb|250px|Kecipir

**Kecipir** (*Psophocarpus tetragonolabus* (L.)) iku kalebu salah sawiji tetuwuhan dikotil kang wigati lan gedhé dhéwé. Akèh tetuwuhan budidaya wigati kalebu sajeroning suku polong-polongan, kanthi warna-warna kagunan: wiji, woh (polong), kembang, kulit kayu, wit, godhong, umbi, nganti oyoté kang biyasa dipigunakaké manungsa. Paédahe ya iku bahan panganan, ombènan, bumbu masak, zat pewarna, pupuk ijo, pakan kéwan, bahan pangobatan, nganti racun diasilaké déning anggota-anggotané. Kecipir kang duwé jeneng latinné Fabacéaé lan kondhang kanthi jeneng **Leguminosae** lan **Papilionaceae**.

## Jeneng 
thumb|250px|Tuwuhan Kecipir
Kecipir wis rada suwi kaloka ing Indonésia, amarga saben Kacamatan duwé jeneng kang mligi ing saubering wewengkon Indonésia .
* Jawa Barat, *jaat*	.

## Sajarah 
Sujarahé kecipir isih durung bisa diungkap, ana kang ngungkapaké yèn asalé saka Madagaskar, la nana kang ngungkapaké saka Afrika Tropis.. Kecipir iku wis tersebar ing Asia Tenggara, kurang luwih abad 17, amarga digawa karo pedagang Arab . Kandungan lemak kang paling endhék ana ing polong nom 

## Cara Nandur 
Yèn arep nandur kecipir, olahan utawa garapan lemah kudu diperhatikaké (Ora merlukake olahan lemah kang intensif) amarga, namung diwènèhi bolongan, tuwuhan kecipir iku wis bisa urip dhéwé. Kang paling wigati yaku buangané banyu iku kudu éntuk perhatian . Supaya bisa ngéntukaké umbi kang paling apik, kira-kira bedengané iku ambané 60&nbsp;cm. Jarak nandur ya iku 100x30 cm utawa 125x35 cm turus kanggo kecipir (bisa diganti karo pager, supaya ora ngentèkaké dhuwit akèh). Tiang-cagak pager bisa ditandur ing jarak minimal 3 m. Kanggo nlalaraké, gunakaké pring kang wis dibelah.

## Kasil 
Kanggo kasilé, ing umur 2-2,5 sasi, durung bisa dipanèn. Yèn umuré >3 sasi, rasané wis ora énak kanggo dipangan, amarga kulité wis dadi kayu . Lelara utawa hama kanggo kecipir, ya iku (Woronunella Psophocarpi Raciborki) .

## Paédah kanggo NKRI 
* Kecipir iku gampang ditandur ing ngendi waé .
* Kecipir bisa simbiosis karo baktèri “Rhizobium” kanthi apik, saénggo bisa ngundhakaké kadar zat lemas (Nitrogen) img jero lemah .
* Kecipir iku bisa ngasilaké godhong, who utawa buah, biji, lan umbi kang duwé kadar protéin dhuwur .
* Kadar lenga biji kecipir cukup dhuwur sejajar karo biji kedhelai .
* Biji kecipir bisa dijupuk minyake, nglewati tahap Ekstraksi, hasil sampingane ya iku ampas kang bisa dienggo bahan pakan raja-kaya (raja-kaya), kang protéin dhuwur banget .
* Biji, umbi, lan godhong kecipir bisa dimanfaatake dadi pakan raja-kaya (raja-kaya), kang bisa ngasilaké susu, daging, utawa telor .
* Biji kecipir lan umbine amarga ngandhut protéin, dadine bisa dimanfaatake kanggo basmi lelara “Kwashiorkor”, ya iku lelara busung lapar kanggo bocah-bocah utawa wong diwasa .
* Yèn hasil biji lan umbi kecipir wis akèh, dadine tuwuhan iku bisa ngembangaké pabrik lenga nabati pakanan raja-kaya .

## Cathetan suku
Haile Selassie

**Haile Selassie I** (Ge'ez: , "Kakiyatan Tritunggal"; ), miyos minangka Tafari Makonnen, inggih punika kaisar Ethiopia wiwit taun 1930 dumugi taun 1974. Haile Selassie punika figur wigatos salebetipun sajarah Ethiopia lan Afrika. Nalika obahan Rastafari, ingkang gadhah mayuta-yuta penndhèrèk ing saindhenging donya, panjenenganipun dipunanggep minangka simbol religius inkarnasi Gusti.

## Cathetan suku 
## Pratélan pustaka 
* Haile Selassie I. ''My Life and Ethiopia's Progress: The Autobiography of Emperor Haile Sellassie I*. Translated from Amharic by Edward Ullendorff. New York: Frontline Books, 1999. ISBN 0-948390-40-9
* Paul B. Henze. "The Rise of Haile Selassie: Time of Troubles, Regent, Emperor, Exile" and "Ethiopia in the Modern World: Haile Selassie from Triumph to Tragedy" in *Layers of Time: A History of Ethiopia*. New York: Palgrave, 2000. ISBN 0-312-22719-1
* Ryszard Kapuściński, *The Emperor: Downfall of an Autocrat*. 1978. ISBN 0-679-72203-3
* *Dread, The Rastafarians of Jamaica*, by Joseph Owens ISBN 0-435-98650-3
* *Haile Selassie I: Ethiopia's Lion of Judah*, 1979, ISBN 0-88229-342-7
* *Haile Selassie's war: the Italian-Ethiopian Campaign, 1935-1941*, 1984, ISBN 0-394-54222-3
* *Haile Selassie, western education, and political revolution in Ethiopia'', 2006, ISBN 978-1-934043-20-2
Anggraini

[thumb|250px|Dewi Anggraini, garwanipun [Prabu Ekalaya.]]
**Anggraeni** utawa diarani **Dèwi Anggraini** iku paraga wayang kulit kang dadi garwané Prabu Ekalaya/ Palgunadi, Raja Nagara Paranggelung. Dewi Anggraini iku putri widodari Warsiki, ora gumun yèn dhèwèké ayu. Prabu Ékalaya duwé kemahiran bisa manah, sing dadi guruné asmané Guru Dorna. Dèwi Anggraini duwé sipat lan watak setya marang garwa, apikan, loma, sabar, lan jatmika ing budi.
Dewi Anggraini bisa narik perhatiane Arjuna sing lagi sinau manah, lan pungkasane Arjuna kepéngin ngawini Dewi Anggraini.
## Uga delengen 
* Ekalawya
* Arjuna

## Cathetan suku
Warung kucing

thumb|250px|Warung Kucing ing Semarang
**Warung Kucing** iki warung kang akrab tumrapé masyarakat Joglosemar (Jogja, Sala, Semarang) mligi masarakat cilik. Ing Semarang warung iki dijenengi *Warung Kucingan*, ing Jogja dijenengi *Angkringan,* lan ing Sala dijenengi *Hik*. Warung iki awujud warung cilik nganggo lampu temaram. Lumrahé kanggo kumpul-kumpul lan menu andalané ya iku sega kucing. Sega kucing iku sega sekepel lan lawuhé uga sithik. Lawuh sega kucing iku manéka warna kaya ta, sambel teri, pindang, ayam, lan liya-liyané.

## Sajarah Warung Kucing
Tahun 1990-an ana gagasan saka salah sawijining wong arep dagang bengi nganggo gerobak, cérét, téko, kompor, lan gelas. Taun 2000 dagangan ditambah karo *mie* kanggo njagani yèn segané wis entek lan pungkasané taun 2002 usaha kaya mangkené gampang tinemu ing kutha Semarang. Ana sawijining carita yèn warung kaya mangkené dibukak ing kiwa-tengené kampus kang konsumen tetepe bocah-bocah kos. Usaha iki digawé panggon kanggo tongkrong, golèk inspirasi, lan cocok kanggo wong kang insomnia. Intiné kenapa kok dijenengi warung kucingan? iku ora sengaja saka pacelathon-pacelathon wong.

## Angkringan
Tembung angkringan dijupuk saka istilah nangkring utawa nongkrong. Angkringan padha karo kucingan, mung kang nyebut angkringan racaké iku masarakat kutha Jogja..Panganan kang di dol uga mirib karo kucingan kaya ta sega kucing, gorengan, sate usus (ayam), sate ndog puyuh, lan sakpiturute.

## Hik
Tembung HIK kajupuk saka cekakan *Hidangan Istimewa Kampung*. Padha karo angkringan lan kucingan, warung iki menu andalané uga sega kucing lan wedangan.

## Cathetan suku
## Pranala njaba 
*http://liburan.info/content/view/135/46/lang,indonesian/
Inul Daratista

**Inul Daratista** ya iku artis dhangdhut kang kondhang saka goyang ngebore. Inul lair ana ing Pasuruan, Jawa Wétan tanggal 21 Januari 1979 kanthi nama asli Ainur Rokhimah. Bapaké Inul Daratista ya iku Abdullah Aman lan Ibune ya iku Rufia. Goyang ngebore Inul ngundhang akèh banget kontroversi. Mula Inul Daratista nyoba ngadu nasib ing Jakarta dadi penyanyi dhangdhut kanggo nyukupi kabutuhan uripé dhèwèké lan kaluwargane. Ing lagu pop iki, Inul Daratista uga tetep nunjukake goyang ngebor kang wis dadi ciri khase.

## Karier 
Inul Daratista miwiti karier panggung minangka penyanyi dangdut liwat acara-acara rakyat ing laladan Pasuruan, Jawa Wétan. Tanpa diweruhi, aksi panggungé direkam vidéo. Vidéo iki banjur disebar sajeroning format VCD menyang ngendi-endi. Bab iki sing nyurung jeneng Inul dadi misuwur.
Seiring karo jejuluk "Ratu Ngebor", Inul wiwit tampil ing akèh panggonan lan jadwal manggungé dadi padhet. Sawetara stasiun télévisi uga rebutan nampilaké Inul Daratista.

Saliyané niti karir ing donya nembang, Inul Daratista uga duwé bisnis karaoké, Inul Vizta. Bisnisé sing duwé sawatara cabang iki tau kena masalah. Andar Situmorang nggugat amarga dianggep nglanggar hak cipta. Nanging ing wiwitan sasi Juni 2009, kasusé dimenangaké déning PN Jakarta Pusat.

## Kauripan pribadi 
Pernikahan sing dilakoni Inul Daratista bebarengan karo bojoné, Adam Suseno sajeroning 13 taun durung pinaringan putra. Nanging mimpi iku pungkasané mawujud ing taun 2009. Liwat program bayi tabung, Inul Daratista kasil nglairaké putra pisanan ing sasi 19 Mèi 2009 tabuh 21.29 kanthi caesar. Bayi pisanan iki diwènèi jeneng Yusuf Ivander Damares.

## Album 
* Goyang Inul
* Separuh Nafas
* Mau Dong
* Rasain Lho

## Filmografi 
* 

## Sinetron 
* Kenapa Harus Inul?
* Gara-Gara Inul
* Hikayah (Eps.Susuk Pemikat Si Penari Jaipong)
* Hikayah {Eps.Penyanyi Dangdut Banting Setir Jadi Pembantu}

## Cathetan suku 
## Pranala njaba 
* 
* Inul's Rules  (Time)
* Inul Daratista  (myhero.com)
* 'Dangdut' singer Inul is too hot for many Indonésia?
* A Singer's Gyrating Rattles Indonésia
Bathik Banyumas

jmpl|250px|Bathik Banyumas **Bathik Banyumas** ya iku bathik kang duwé corak padha karo bathik Surakarta. Nanging, ana kang gawé béda ya iku corak miring, ora nganggo wiron, warna sogané soklat rada kuning, rada kasar, lan prosès gawéné luwih rikat. Bathik iki digawé nganggo bahan mori. Mori kang wis diolah, dicap banjur diprosès manèh nganggo diwedel, dilorod, lan dirining.
Sentra bathik Banyumas ana ing Kacamatan Sokaraja lan Kacamatan Banyumas. Panggonan iku mapan ana sisih wétané Kutha Purwokerto.

## Cathetan suku
Gesang

**Gesang** iku tegesé bisa:

## Biologi 
* Tembung krama saka urip

## Tokoh 
* Asma cekak saka Gesang Martohartono, sawijining panyanyi Jawa
Jamus Kalimasada

thumb|200px|Yudhistira (Puntadewa) kang duwé pusaka Jamus Kalimasada
**Jamus Kalimasada** ya iku jeneng salah sawijining pusaka ing jagading pewayangan. Pusaka iki kagungane Prabu Puntadewa kang uga diarani Yudistira. Tembung jamus cedhak unine karo tembung jamas kang tegesé ‘kramas’, utawa ‘ngresiki rambut nganggo banyu utawa obat ’. Tembung usadha lumrahe dijumbuhake karo tembung mantra. Dadi para putra Pendawa Lima minangka pralampita, pangejawantahan saka pancandriya manungsa kang awujud mata, irung, kuping, ilat, lan kulit sarta pérangan awak liyané. Ing carita pewayangan prabu Yudhistira digambarake minangka raja kang ora baut perang nanging gadhah pusaka awujud Jamus Kalimasada, kitab kang duwé daya linuwih.

## Cathetan suku
Urip

**Urip** utawa **kauripan** utawa **koripan** iku ciri kas kang mbédakaké barang saka kang ndarbèni prosès biologis lan saka barang kang ora nduwé déné fungsi-fungsi iku wis mandeg (dadi tegesé) mati utawa pancèn ora tau duwé. Biologi iku ngèlmu kang nyinaoni studi kauripan.

Organisme urip iku ngalami prosès métabolisme, homeostasis lan duwé kapasitas kanggo tuwuh, mangsuli stimuli, réproduksi lan mawa sèlèksi alam, adhaptasi marang lingkungan sakiwa-tengené ing génerasi saturut-turuté.

## Cathetan 
## Cathetan sikil 
## Wacan luwih lanjut 
* Kauffman, Stuart. The Adjacent Possible: A Talk with Stuart Kauffman
* 
* Walker, Martin G. *LIFE! Why We Exist...And What We Must Do to Survive*  Dog Ear Publishing, 2006, ISBN 1-59858-243-7

## Pranala njaba 
* Wikispecies – direktori panguripan bébas
* "The Adjacent Possible: A Talk with Stuart Kauffman"
* Stanford Encyclopedia of Philosophy entry
* Life under extreme conditions  Situs mengenai bagaimana panguripan dapat terbentuk dalam keadaan yang sangat ekstrem.
Cornelis de Houtman

**Cornelis de Houtman** (Gouda, 2 April 1565 - Acèh, 1 September 1599), sadhèrèkipun Frederik de Houtman, punika satunggiling panjlajah Walanda ingkang manggihaken jalur pelayaran saking Éropah dhumateng Indonesia lan kasil miwiti perdagangan bumbon crakèn kanggé Walanda. Kala samanten Krajan Portugis gadhah monopoli dhumateng perdagangan kasebat, lan lelampahan de Houtman punika kamenangan simbolis kanggé pihak Walanda, sanadyan lelampahan kasebat sajatosipun dumados boten saé.

## Pelayaran 
Ing taun 1592 de Houtman dikirim déning pedagang Walanda menyang Lisboa(Lisabon) kanggo nemokaké informasi babagan pulo-pulo bumbon crakèn ing tlatah wetan adoh, de Houtman mbutuhaké wektu 2 taun kanggo ngumpulaké informasi sing lengkap babagan pulo-pulo iku. Sawisé iku saka informasi sing dikumpulaké déning de Houtman para pedagang Walanda nggawé kongsi dagang sing di jenengi Compagnie van verre te Amsterdam lan menyang pelayaran ing tanggal 2 april 1595 kanggo nggolèki pulo-pulo bumbon crakèn ing tlatah wétan adoh.

Ing wulan juni taun 1596 de Houtman tekan pelabuhan banten, banjur dhèwèké ketemu karo sultan banten lan nggawé prajanjèn dagang bumbon crakèn. Sawisé iku de Houtman mbanjuraké pelayaran mengètan tekan madura, lan pulo bali, nalika tekan pulo bali de Houtman ngrasa wis cukup pelayarané mula ora mbanjuraké pelayaran tekan tlatah maluku. Dhèwèké mutusaké langsung mulih ing Walanda.

]]

## Rujukan
Frederick de Houtman

**Frederick de Houtman** (Gouda, 1571 — Alkmaar, 21 Oktober 1627) punika satunggiling panjlajah Walandi ingkang *berlayar* liwat pasisir kilèn Australia salebetipun lelampahan nuju Sunda Kelapa.

Panjenenganipun mbiyantu sesami navigator Walandi, Pieter Dirkszoon Keyser salebetipun pangamatan astronomi salaminipun èkspèdisi sepindhaipun dhumateng Hindia Wétan taun 1595-1597.

Ing èkspèdisi-èkspèdisi salajengipun, panjenenganipun nambahaken langkung lanjut pratélan lintang-lintang ingkang sampun dipunamati déning Keyser. Kekalihipun dipunakeni minangka pamanggih 12 rasi ing ngandhap punika.

Panjenenganipun punika rakanipun Cornelis de Houtman ingkang kaperjaya nalika èkspèdisi kaping kalihipun taun 1599. Frederick dipunkunjarakaken déning Sultan Acèh, nanging mupangataken wekdal kalih taun ing pakunjaran kanthi sinau basa Melayu lokal lan nglampahaken pangamatan astronomis.

Nalika taun 1603, sasampunipun kunduripun dhumateng Walandi, Frederick nerbitaken pangamatan lintangipun ing lampiran kamus basa Malayu lan Madagaskar (*Spraeck ende woordboeck inde Maleysche ende Madagaskarsche talen*) damelanipun.

Nalika taun 1619 panjenenganipun ingkang wonten ing kapal VOC, *Dordrecht*, lan Jacob d'Edel, ing kapal VOC sansipun, *Amsterdam*, mriksani daratan ing pasisir Australia caket Perth sapunika, ingkang kekalihipun sebat ''D'Edelsland*. Sasampunipun *berlayar* sadawanipun pasisir ngalèr, panjenenganipun manggihi lan ngéndhani saklompok beting, ingkang salajengéipun dipunsebat minangka Houtman Abrolhos. Houtman lajeng damel pandaratan ing laladan ingkang dipuntepangi minangka *Eendrachtsland'' ingkang sadèrèngèipun sampun kapanggih dning panjlajah Dirck Hartog.
Lonthong tuyuhan

thumb|200px|lonthong tuyuhan**Lonthong Tuyuhan** (carakan: ꦭꦺꦴꦤ꧀ꦛꦺꦴꦁ​​ꦠꦸꦪꦸꦲꦤ꧀) kalebu salah siwijining panganan kang kas saka Kabupatèn Rembang. Diwènèhi jeneng lonthong tuyuhan amarga sing gawé lan sing dodolan lonthong tuyuhan iku saka Désa Tuyuhan Kacamatan Pancur. Bumbu-bumbu sing digunakaké, ya iku brambang, bawang, laos, kemiri, ketumbar, kencur, pala, lan kunir.

### Bumbuné
12 siyung brambang, 6 siyung bawang, 7 iji lombok abang, 2&nbsp;cm laos, 5 biji kemiri, seré, 1 séndhok tèh ketumbar, ¼ séndhok tèh jinten, 2&nbsp;cm kencur, ½ séndhok tèh pala, 2&nbsp;cm kunir, 2&nbsp;cm jaé.

### Carané gawé
Panasana lenga banjur gongsèng lombok abang nganti alum, tambahana bumbu kang wis diuleg nganti lembut, tambahna seré nganti tekan ambuné sedhep, campurna ati lan rempela, dimasak nganti genti warna, campurna santen lan masak pitiké nganti mateng lan empuk, sawisé iku wènèhi santen kenthel, banjur digodhog nganti tekan umub. Lonthong tuyuhan wis kasedhiya disuguhaké.

## Cathetan suku